พี่สาวเคยทานตำข้าวโพดของตำมั่วแล้วติดใจค่ะ เลยชวนมาทานที่ร้านตำมั่ว ร้านนี้มีหลายสาขาเลย แต่เรายังไม่เคยชิมอาหารที่นี่เลยค่ะ ไหนๆก็อยู่ไม่ไกลจากบ้านพี่สาวก็แวะชิมหน่อยแล้วกัน

เมนูที่นี่มีให้เลือกหลากหลายดี มาทานที่นี่ก็ขอเน้นส้มตำหน่อย ได้ลองทั้งตำไทย ตำข้าวโพด และตำมั่ว สรุปว่าตำมั่วอร่อยสุด ปรุงรสมาได้กลมกล่อมดี เผ็ดไม่มาก เพราะที่บ้านไม่ทานเผ็ด เลยเน้นว่าทุกจานใส่พริกเม็ดเดียว 

จานอื่นที่เราชอบก็มีแกงอ่อมไก่ที่รสเข้มข้น หมูยอทอด คอหมูย่าง ส่วนไก่ย่างก็เนื้อนุ่มดี แต่ไก่บ้านทอดน้ำปลารสจืดไม่ได้ความเค็มจากน้ำปลาเลยค่ะ 

โดยรวมแล้วก็อาหารรสชาติกลางๆ คือทานได้นะ อร่อยเป็นแค่บางเมนู ดีที่ราคาไม่แพง ค่าอาหารยังไม่รวมภาษีนะคะ ส่วนการบริการก็ถือว่าดีเลยค่ะ มีข้อเสียนิดนึงคือที่นี่ไม่มีเก้าอี้เด็กให้นะคะ